**MTV Oy** on suomalainen kaupallinen televisioyhtiö, jonka omistaa ruotsalainen teleoperaattori Telia Company.

MTV:n mediaperheeseen kuuluvat MTV Katsomo -suoratoistopalvelu, maksuttomat tv-kanavat MTV3, MTV Sub ja MTV Ava, ajankohtaiset uutiset monikanavaisesti välittävä MTV Uutiset, MTV Urheilu sekä MTV:n maksu-tv-kanavat. Lisäksi MTV Oy järjestää tv- ja media-alan TV & MEDIA -ohjelmakokonaisuuden (vuonna 2022 nimellä SuomiAreena Goes Media) ja toteuttaa vuosittain Suomen suurimman yhteiskunnallisen festivaalin SuomiAreenan yhteistyössä Porin kaupungin kanssa.

Historia
--------

*Pääartikkeli: MTV:n historia*
MTV Oy perustettiin 29. huhtikuuta 1957 nimellä Oy Mainos-TV-Reklam Ab (lyh. MTV), ja sen ensimmäinen televisiolähetys nähtiin 13. elokuuta. Oy Mainos-TV-Reklam Ab oli aikanaan yksi ensimmäisiä eurooppalaisia kaupallisia tv-yhtiöitä. Vain Britannian ITV ja Keski-Euroopan RTL on perustettu sitä aiemmin*lähde?*.

Alkujaan MTV:llä ei ollut omaa televisiokanavaa vaan se vuokrasi lähetysaikaa Yleisradion kanavilta. Vuoteen 1959 mennessä ohjelma-aika oli kasvanut 10 tuntiin viikossa. Yhtiön toimitalo ("Pöllölaakso") valmistui Ilmalaan vuonna 1967, ja samalla perustettiin viihdetoimitus. Ensimmäinen värilähetys nähtiin vuonna 1970. Ensimmäiset Kymmenen Uutiset nähtiin 1.9.1981. Yhtiön nimi muuttui MTV Oy:ksi vuonna 1982.

Vuoden 1993 kanavauudistuksessa MTV sai oman kanavan MTV3. 

Nykyinen MTV Oy on perustettu vuonna 2014 nimellä MTV Media Oy. Se otti käyttöön MTV Oy -nimen vuonna 2015, kun vanha MTV Oy muuttui MTV Sisällöt Oy:ksi, jolla ei ole yhtään työntekijää palkkalistoillaan, vaan se ostaa vuokratyöntekijöitä Nouhau- ja Mediahub-yhtiöiltä. MTV Sisällöt Oy on MTV Oy:n ja Mediahub Helsinki Oy:n omistaja, ja sillä on valtioneuvoston myöntämä ohjelmistolupa sekä oikeudet MTV:n tavaramerkkiin. MTV lainasi Bonnier-konsernin luxemburgilaiselta tytäryhtiöltä yli sata miljoonaa euroa vuonna 2014. Lainan korkomenot ovat noin viisi miljoonaa euroa vuodessa. MTV:n talousjohtaja Jani Koskisen mukaan järjestelystä ei koidu verotulojen menetyksiä Suomelle.

Toukokuussa 2019 ilmoitettiin MTV:n ja Mediahubin yhdistymisestä. Telia Company tuli MTV:n omistajaksi joulukuussa 2019. MTV:stä ja Suomen C Moresta tuli osa Telia Companyn pohjoismaista TV/Media-liiketoiminta-aluetta Ruotsin TV4:n ja C Moren kanssa keväällä 2020. MTV vastaa C Moren sisällöistä ja C More -maksu-tv-kanavista. Keväällä 2022 maksuttoman mtv-palvelun nimeksi tuli MTV Katsomo. Joulukuussa 2022 MTV kokosi tunnetut sisältönsä yhtenäisen MTV-brändin alle. MTV Oy sai päivitetyn visuaalisen ilmeen ja samalla maksuttomat tv-kanavat saivat nimet: MTV3, MTV Sub ja MTV Ava. MTV:n toiminnot muuttivat Pasilasta Vallilan Konepajan alueelle tammikuussa 2023. Lokakuussa 2023 MTV yhdisti kaikki MTV Katsomon ja C Moren sisällöt kokonaan uuteen suoratoistopalveluun, MTV Katsomoon.

### Uudet toimitilat

Vuonna 2020 rakennusliike Skanska osti Ilmalan "Pöllölaakson" alueen. Yhtiö aikoo purkaa MTV:n rakennukset ja rakentaa tilalle asuintaloja.

Uudet toimitilat luovutettiin MTV:n käyttöön 30. kesäkuuta 2022.

MTV:n toimitilat siirtyivät Pasilasta Vallilaan tammikuun 2023 lopussa.

Omistus
-------

Alkujaan MTV:n omisti joukko mainostoimistoja. Vuonna 1998 se siirtyi osaksi Alma Mediaa. MTV Oy päätyi vuoden 2005 omistusjärjestelyissä ruotsalaisen Bonnierin ja Proventuksen omistukseen. Vuonna 2007 Bonnier osti Proventuksen osuuden MTV:stä.

Heinäkuussa 2018 Telia osti Bonnierilta Bonnier Broadcastingin, johon kuuluivat MTV, C More ja Ruotsin TV4. Kauppahinta oli 9,2 miljardia kruunua (888 miljoonaa euroa) käteisellä. Kauppa sai EU-komission hyväksynnän marraskuussa 2019 ja 2. joulukuuta 2019 MTV siirtyi Telian omistukseen.

### Televisiokanavat

MTV lähetti ohjelmaa aluksi Yleisradion kanavilla. MTV3-kanava aloitti lähetykset 1. tammikuuta 1993 entisen Kolmoskanavan paikalla. Suomen ensimmäinen kaupallinen tekstitelevisiopalvelu MTV3 Tekstikanava aloitti toimintansa seuraavana vuonna. Subtv:n lähetykset alkoivat vuonna 2001. Se syntyi vuonna 2000 perustetun kaapelikanava TVTV!:n ja digitoimiluvan saaneen City-TV:n yhdistymisestä. Subtv:n kaapelilähetykset alkoivat 15. elokuuta ja digitaaliset lähetykset 27. elokuuta. Subtv vaihtoi nimensä Subiksi 16. tammikuuta 2008. MTV3 AVA:n lähetykset alkoivat 1. maaliskuuta 2008, ja kanavan nimi vaihtui AVA:ksi 15. tammikuuta 2011. Joulukuussa 2022 MTV Oy sai päivitetyn visuaalisen ilmeen ja samalla maksuttomat tv-kanavat saivat nimet: MTV3, MTV Sub ja MTV Ava.

#### Maksukanavat

*Pääartikkeli: C More Total*
MTV Oy toi markkinoille neljä maksukanavaa marraskuussa 2006. Kaapeli- ja satelliittitalouksiin tulivat kaikki neljä kanavaa, MTV3 MAX, MTV3 Fakta, MTV3 Leffa ja Subtv Juniori. Antennitalouksissa kanavat olivat MTV3 MAX ja Subtv Juniori. Huhtikuussa 2007 MTV3 Leffan muututtua Subtv Leffaksi kanava alkoi näkyä myös antennitalouksissa. Antennitalouksissa tuli näkymään myös MTV3 Fakta 1. syyskuuta 2007 alkaen. Vuonna 2012 MTV toi markkinoille uudet urheilukanavat MTV3 MAX Sport 1 (nyk. MTV Urheilu 1) ja MTV3 MAX Sport 2 (nyk. MTV Urheilu 2).

Maksukanavia markkinoitiin osana MTV Total -kanavapakettia, johon kuului myös C Moren kanavia. Vuonna 2017 MTV Total vaihtoi nimensä C More Totaliksi ja MTV:n kaikki maksukanavat C More -nimen alaisuuteen.

| Kanava | Lähetystapa | Aloituspäivä |
| --- | --- | --- |
| Antenni | Kaapeli | Satelliitti | Antenni | Kaapeli | Satelliitti |
| MTV Max | kyllä | kyllä | kyllä | 1.11.2006 | 1.11.2006 | maaliskuu 2007 |
| MTV Juniori | kyllä | kyllä | kyllä | 1.11.2006 | 1.11.2006 | maaliskuu 2007 |
| MTV Urheilu 1 | kyllä | kyllä | kyllä | 2012 | 2012 | 2012 |
| MTV Urheilu 2 | kyllä | kyllä | kyllä | 2012 | 2012 | 2012 |
| MTV Aitio | kyllä | kyllä | kyllä | 14.8.2023 | 14.8.2023 | 14.8.2023 |
| MTV Viihde | kyllä | kyllä | kyllä | 14.8.2023 | 14.8.2023 | 14.8.2023 |

##### MTV Max

*Pääartikkeli: MTV Max*
MTV Max on digitaalinen rinnakkaiskanava, joka lähettää lähinnä miehille suunnattuja ohjelmia, muun muassa Formula 1:stä, MotoGP:tä ja auto-ohjelmia. Kanavaa välitetään antenni-, kaapeli-, IPTV- ja satelliittiverkoissa.

##### MTV Juniori

*Pääartikkeli: MTV Juniori*
MTV Juniori on lapsille suunnattu digikanava. Kanava lähettää pelkästään lastenohjelmia. Kanavaa välitetään antenni-, kaapeli-, IPTV- ja satelliittitelevisioverkossa.

##### MTV Urheilu 1

*Pääartikkeli: MTV Urheilu 1*
MTV Urheilu 1 on pelkästään urheiluohjelmia lähettävä kanava. Kanavan ohjelmisto koostuu muun muassa jääkiekosta ja jalkapallosta. Kevään jääkiekon MM-kisojen aikaan MTV Urheilu 1 muuttuu ympärivuorokautiseksi jääkiekkokanavaksi.

##### MTV Urheilu 2

*Pääartikkeli: MTV Urheilu 2*
MTV Urheilu 2 on pelkästään urheilua lähettävä kanava. MTV Urheilu 2 -kanavalla näytetään muun muassa jääkiekkoa, jalkapalloa ja golfia.

##### MTV Aitio

MTV Aitio on MTV Oy:n maksullinen televisiokanava, jonka ohjelmisto koostuu elokuvista ja sarjoista. Se aloitti lähetykset 14. elokuuta 2023. MTV Aitio korvasi C More First-kanavan. Kanavaa välitetään antenni-, kaapeli-, IPTV- ja satelliittitelevisioverkossa.

##### MTV Viihde

MTV Viihde on MTV Oy:n maksullinen televisiokanava, jonka ohjelmisto koostuu elokuvista ja sarjoista. Se aloitti lähetykset 14. elokuuta 2023. MTV Viihde korvasi C More Series-kanavan. Kanavaa välitetään antenni-, kaapeli-, IPTV- ja satelliittitelevisioverkossa.

MTV Uutiset
-----------

*Pääartikkeli: MTV Uutiset*
**MTV Uutiset** on MTV:n uutistoiminnan yksikkö, joka tuottaa sisältöjä MTV3-kanavalle, mtvuutiset.fi-verkkosivulle, MTV Tekstikanavalle ja radioon. STT:n radiouutiset tuotetaan nykyisin yhteistyössä MTV:n kanssa. MTV tuottaa radiouutiset muun muassa Radio Novalle, Iskelmälle, Radio Citylle, Radio Classicille ja Radio Nostalgialle.

### Nykyiset uutisankkurit

* Ripsa Koskinen-Papunen (1991–2004, 2014–)
* Keijo Leppänen (1993–)
* Maija Lehmusvirta (1999–2001, 2005–)
* Kirsi Alm-Siira (2005–2016, 2017–)
* Antti Tuuri (2012–)
* Jaakko Loikkanen (2015–)
* Jan Andersson (2018–)
* Eerikki Pitkänen (2018–)
* Teresa Meriläinen-Aho (2019–)
* Shahin Doagu (2019–)
* Jesse Kamras (2020–)

### Uutistoimittajia

* Kalle-Ville Lahtinen
* Keimo Lehtiniemi
* Outi Airola
* Juha Kaija
* Janne Hopsu
* Mika Tommola
* Vesa Kallionpää
* Pekka Lehtinen
* Antonia Berg

### Ulkomaankirjeenvaihtajat

* Heikki Piuhola (Saksa, Eurooppa-kirjeenvaihtaja)
* Petri Saraste (Tallinna, Itä-Euroopan ja Aasian kirjeenvaihtaja)
* Mari Karppinen (New York, Yhdysvaltain kirjeenvaihtaja)
* Kari Lumikero (Tukholma, Skandinavian-avustaja)

### Meteorologit

* Pekka Pouta (1991–)
* Mette Mannonen (2000–)
* Liisa Rintaniemi (2003–)
* Miina Manninen (2010–)
* Aleksi Jokela (2012–)
* Markus Mäntykannas (2013–)
* Jenna Salminen (2021–)
* Joonas Koskela (2023)

### Johto ja hallinto

* Tomi Einonen, vastaava päätoimittaja
* Jaana Leppänen, päätoimittajan assistentti
* Ilkka Ahtiainen, uutispäätoimittaja
* Mona Haapsaari, toimituspäällikkö
* Eeva Lehtimäki, päällikkö, yhteiskuntatoimitus
* Mirja Kivimäki, päällikkö, Maailma ja kotimaa -toimitus
* Tiia Palmén, päällikkö, rikostoimitus
* Johannes Kantelinen, luova johtaja

### Mobiilisovellus

MTV:n uutiset ovat saatavilla yhdessä sovelluksessa, joka on saatavilla iPhone- ja Android-laitteisiin.

MTV Urheilu
-----------

*Pääartikkeli: MTV Urheilu*
MTV Urheilu on MTV:n urheilutoimitus, joka tuottaa C More -maksukanavien urheilulähetykset ja Tulosruudun uutiset. Tulosruutu esitetään joka arkipäivä MTV3-kanavalla kello 19.10 Seitsemän uutisten jälkeen kello 19.25 sekä kello 22.25 Kymmenen uutisten jälkeen ja sen lisäksi viikonloppuisin myös kello 19.10 Seitsemän uutisten jälkeen sekä kello 22.25 Kymmenen uutisten jälkeen.

MTV Urheilun urheilupäällikkö on Markus Autero ja toimituspäällikkö Teemu Niikko.

### Urheiluoikeudet

* Jääkiekon maailmanmestaruuskilpailut (MTV3 & C More)
* Jääkiekon Liiga (Sub & C More)
* Jalkapallon Mestarien liiga (Sub & C More)
* Jalkapallon Serie A (C More)
* Jalkapallon La Liga (C More)
* MotoGP (C More)
* Yleisurheilun Timanttiliiga (C More)
* CHL (C More)
* Golfin PGA Tour (C More)

### Urheilutoimittajat

* Inka Korhonen
* Mika Saukkonen
* Matti Nyrhinen
* Ville Lepistö
* Teemu Niikko
* Timo Innanen
* Toni Immonen
* Jukka Lohva
* Tomi Haapaniemi
* Mikko Hyytiä

Internetpalvelut ja -sivustot
-----------------------------

### MTVuutiset.fi

Kuvakaappaus MTV.fi -palvelusta.
**MTVuutiset.fi** (aiemmin *MTV3.fi* ja *MTV.fi*) on MTV:n uutispalvelu, joka tarjoaa uutis- ja ajankohtaispalveluja.

### MTV Katsomo

**MTV Katsomo** (aiemmin *mtv-palvelu*, *Katsomo* ja *MTV3 Katsomo*) on MTV:n vuonna 2009 perustama ilmaiskanavien yhteinen suoratoistopalvelu.

### C More

**C More** on MTV:n suoratoistopalvelu, joka lanseerattiin 15. helmikuuta 2017. C More oli aikaisemminkin toiminut Suomessa, mutta vuonna 2017 kaikki MTV:n maksullinen sisältö siirrettiin C More -palveluun. Myös MTV:n omistamat maksu-tv-kanavat kulkevat C More -nimen alla.

Liiketoiminta
-------------

Vuosina 2013–2023 MTV on ollut raskaasti tappiollinen. Vuosina 2019–2022 MTV tuotti tappiota 18,7 miljoonasta 28,2 miljoonaan euroon joka vuosi.

2023 yritys aloitti muutosneuvottelut, jotka koskivat 430 työntekijää.

MTV:n toimitusjohtajat
----------------------

| Henkilö | Virassa |
| --- | --- |
| Hanski, PenttiPentti Hanski | 1957–1984 |
| Pilkama, EeroEero Pilkama | 1984–1999 |
| Kylmälä, IlkkaIlkka Kylmälä | 1999–2001 |
| Karhuvaara, PekkaPekka Karhuvaara | 2001–2012 |
| Rotko, HeikkiHeikki Rotko | 2012–2015 |
| Koskinen, JaniJani Koskinen | 2015–2016 |
| Nordlund, JarkkoJarkko Nordlund | 2016–2019 |
| Leppänen, JohannesJohannes Leppänen | 2019– |

Katso myös
----------

* Radion ja television historia Suomessa

Lähteet
-------

1. 1 2  Wiio, Juhani (toim.): *Television viisi vuosikymmentä*, s. 587. SKS, 2007. ISBN 978-951-746-939-5.
2. ↑  Yrityshaku *YTJ.fi*. Viitattu 18.3.2016.
3. 1 2  Pöllön sulkasato (Arkistoitu – Internet Archive) *Journalisti 4/2016*. Viitattu 17.3.2016.
4. ↑  Kertaalleen irrotettu Mediahub palaa takaisin osaksi MTV:tä *Taloussanomat*.  22.5.2019. Viitattu 23.5.2019.
5. ↑  Pöllölaakso muuttaa! Uusi osoite julkistettiin vihdoin – koko MTV:n toiminta siirtyy uusiin tiloihin vuonna 2022 *mtvuutiset.fi*.  13.8.2020. Viitattu 17.12.2022.
6. ↑  Comet *www.mtvpressi.fi*. Viitattu 10.10.2023.
7. ↑  Pöllölaaksoon rakennetaan satoja asuntoja – Skanska aikoo purkaa Maikkarin vanhat rakennukset  21.12.2020. IS Taloussanomat. Viitattu 8.8.2022.
8. ↑  MTV muuttaa ympäristöystävällisempiin tiloihin – tältä näyttää uudessa Pöllölaaksossa: Linnunpönttöjä, hyönteishotelleja sekä huipputeknologiaa  30.6.2022. MTVuutiset.fi. Viitattu 8.8.2022.
9. ↑  Michelsson, Sannika: MTV muuttaa uusiin tiloihin ja palauttaa kanavalleen vanhan suosikkiohjelman – juontajina tutut radioäänet ja Antero Mertaranta *Yle Uutiset*.  14.12.2022. Viitattu 23.12.2022.
10. ↑  Alma Media Oyj: broadcasting-divisioonan myynti toteutui suunnitellusti  12.8.2005. Alma Media Oyj. Viitattu 19.7.2022.
11. ↑  MTV siirtyy kokonaan Bonnierille *Yle Uutiset*.  22.3.2007. Viitattu 12.1.2019.
12. ↑  C More ja MTV3 vaihtavat omistajaa – Telia ostaa Bonnier Broadcastingin  20.7.2018. YLE. Viitattu 8.8.2022.
13. ↑  Telia Company acquires Bonnier Broadcasting *Telia*.  20.7.2018. Viitattu 15.4.2019.
14. ↑  Telian Bonnier-kauppa läpäisi EU-komission tarkan syynin  12.11.2019. YLE. Viitattu 8.8.2022.
15. ↑  MTV ja C More vaihtavat omistajaa – Telian kauppa meni maaliin  2.12.2019. IS Taloussanomat. Viitattu 8.8.2022.
16. ↑  Mikä on MTV Total? MTV.  Arkistoitu 14.3.2016. Viitattu 13.3.2016.
17. 1 2 3 4  MTV uudistaa maksukanaviaan elokuussa *mtvuutiset.fi*.  4.8.2023. Viitattu 19.10.2023.
18. ↑  Radiouutiset – STT *stt.fi*.  Arkistoitu 22.9.2017. Viitattu 26.8.2016. ()
19. ↑  MTV Uutisten tuottamat radiouutiset laajasti Bauer Median radiokanaville *www.bauermedia.fi*.  4.12.2020. Viitattu 19.4.2021.
20. ↑  Hakulinen, Juulia: Jenna Salminen on MTV:n uusi sääkasvo ja pian hänestä tulee televisiosta tuttu – nuori meteorologi kertoo, miten hän valmistautuu tulevaan julkisuuteen *Ilta-Sanomat*.  22.7.2021. Viitattu 23.10.2022.
21. ↑  Tomi Einonen Mediahubin johtoon – MTV Uutisten organisaatio uudistuu *MTV Uutiset*.  20.4.2018. Viitattu 10.11.2018.
22. ↑  Tiia Palménista MTV Uutisten rikostoimituksen päällikkö – Jarkko Sipilästä Rikospaikan vastaava tuottaja *mtvuutiset.fi*.  9.12.2021. Viitattu 1.5.2022.
23. 1 2  MTV lähtee kilpaan Netflixin kanssa *Helsingin Sanomat*.  10.1.2017. Viitattu 16.2.2017.
24. 1 2  Media | MTV ajautui suuriin ongelmiin: Pian uutisoitaneen suosikkiohjelmien lopettamisista ja suosikkien potkuista *Helsingin Sanomat*.  16.8.2023. Viitattu 17.8.2023.
25. ↑  Kauppalehti: MTV Oy | Yritys- ja taloustiedot | Kauppalehti *Tärkeimmät talousuutiset | Kauppalehti*.  17.8.2023. Viitattu 17.8.2023.
26. ↑  Pekka Karhuvaara MTV:n toimitusjohtajaksi *MTV Uutiset*.  5.12.2001. Viitattu 27.3.2024.
27. ↑  Liekari, Tuuli: MTV3:n toimitusjohtaja vaihtuu *Yle Uutiset*.  11.5.2012. Viitattu 27.3.2024.

Kirjallisuutta
--------------

* Hanski, Pentti: *Pöllön siivin: MTV:n vuodet 1955–1984.* Toimittanut Markku Onttonen. Otava 2001. ISBN 951-1-17300-6.
* Kannisto, Maiju: *Ohjelmayhtiöstä "merkintekijäksi": MTV ja kaupallisen television tuotantokulttuurin muutos Suomessa 1980-luvulta 2000-luvulle.* Turun yliopisto, 2018. ISBN 978-951-29-7488-7. Julkaisu verkossa (PDF).
* Tuuri, Antti: *Kertomus linnusta joka nousi lentoon. MTV 50 v.* MTV Oy 2007. ISBN 978-952-92-1998-8.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **MTV (yritys)**.
* MTV:n kotisivut
* MTV-Yhtymä Oy hakuteoksessa *Uppslagsverket Finland* (2012). (ruotsiksi)
* MTV uusien tilojen esittelyä

MTV

|  |  |
| --- | --- |
| TV-kanavat | 
* MTV3 (HD)
* MTV Sub (HD)
* MTV Ava (HD)
* MTV Urheilu 1 (HD)
* MTV Urheilu 2 (HD)
* MTV Juniori (HD)
* MTV Max (HD)

 |
| Uutiset ja urheilu | 
* MTV Uutiset
* MTV Urheilu
* Tulosruutu

 |
| Muuta | 
* Suomi-areena
* MTV Katsomo
* MTV:n ohjelmia
* Fredriksberg

 |
| Henkilöitä | 
* Pentti Hanski
* Tauno Äijälä
* Heikki Rotko

 |
| Historia | 
* MTV:n historia
* Pöllölaakso (1967–2023)
* Kolmoskanava

 |